चिदंबरम ने कहा, मोदी करें तंग तो हमें बताएं...  
कई शिकायतों के बाद गुजरात के पुलिस अफ़सरों को चिदंबरम ने सलाह दी है कि अगर नरेंद्र मोदी तंग कर रहे हों तो वे केंद्र सरकार से बात कर सकते हैं।
कई शिकायतों के बाद गुजरात के पुलिस अफ़सरों को गृहमंत्री पी. चिदंबरम ने सलाह दी है कि अगर मुख्यमंत्री नरेंद्र मोदी तंग कर रहे हों तो वे केंद्र सरकार से बात कर सकते हैं।  मोदी सरकार के निशाने पर एक के बाद एक वे वरिष्ठ पुलिस अधिकारी आ रहे हैं जिन्होंने उनके खिलाफ खड़े होने की हिम्मत की है। संजीव भट्ट, राहुल शर्मा, रजनीश राय… लेकिन अब गृह मंत्री ने कहा है कि अगर ये अधिकारी चाहें तो वह उनकी मदद कर सकते हैं।   राज्य सरकार ने रजनीश राय की सालाना गोपनीय रिपोर्ट ख़राब कर दी है। राय इसके ख़िलाफ़ कैट में चले गए हैं। इसके पहले, संजीव भट्ट को भी राज्य सरकार ने इस आधार पर सस्पेंड कर दिया है कि उन्होंने गोधरा की जांच से जुड़े ईमेल लीक किए।   हालांकि गृह मंत्री के प्रस्ताव से बीजेपी भड़क उठी है।